XXII pasaulio futbolo čempionatas
2022 m. FIFA pasaulio futbolo čempionatas (arab. 2022 كأس العالم لكرة القدم‎ = Kaʾs al-ʿālam li-kurat al-qadam 2022) – 22 kartą vykęs aukščiausio lygio futbolo čempionatas. Pasaulio taurės rungtynės buvo žaidžiamos penkiuose Kataro miestuose. Dėl pernelyg karšto klimato pirmą kartą čempionatas vyko ne vasarą, o žiemą – 2022 m. lapkričio 20–gruodžio 18 d. Čempionatą po 36 metų pertraukos trečią kartą laimėjo Argentinos rinktinė, finale, po pratęsimo ir baudinių serijos nugalėjusi čempionų titulą gynusius Prancūzijos futbolininkus.